open-index/open-wikipedia-markdown huggingface dataset:
Apollon Dasjkov

**Apollon Andrejevitsj Dasjkov** (født 1753, død 1808) var en russisk general og første generalguvernør av Taganrog. 

Bare fire år gammel ble han innrullert i et artilleriregiment. Allerede da han var barn fikk han rang som korporal, senere kadett og i 1772 ble han sekondløytnant. I 1771 deltok Dasjkov i en marsj fra Taganrog festning til Enikale festning på Krimhalvøya, og i 1772 og 1774 – i marsjer mot krimtatarene.  I en årrekke tjenestegjorde Dasjkov på Krim som kaptein. I 1786 ble han oberstløytnant og innrullert i infanteriet. To år senere ble han overført til Kyiv grenaderregiment, som deltok i den andre russisk-tyrkiske krig. Etter denne krigen deltok han i krig mot Polen og ble han utnevnt til oberst 2. september 1793. Han fikk kommandoen over Kyiv grenaderregiment. For fortjenester i den polske krigen ble Dasjkov tildelt Sankt Vladimirs orden. Etter den polske krigen var Dasjkov sjef for flere forskjellige regimenter, og tok avskjed som general i infanteriet.

8. oktober 1802 ble Dasjkov ansatt som generalguvernør av Taganrog etter ordre av keiser Alexander I av Russland, der han bygget om festningen: Det ble bygget flere forskjellige bygninger, kaserner for offiserer og annet. I tillegg bidro Dasjkov til forbedring av utstyr for byens brannkorps. I 1806&ndash;1808 var han medlem av Senatet.

## Referanser
Vådeskudd

Et **vådeskudd** er et skudd som blir avfyrt ukontrollert. Betegnelsen brukes om både skarpe og løse skudd. Eksempler er avfyring av gjenglemt patron under rengjøring av våpenet og avfyring av våpen på skytebane når skyteleder har gitt ordre om ildstans, eventuelt ikke gitt ordre om ild. Også skudd som avfyres under tømming av våpen regnes som vådeskudd. 

Alle vådeskudd blir i prinsippet regnet som unødvendige og skal unngås, da det lett kan oppstå en farlig situasjon, og gjerne livstruende når det er skarp ammunisjon involvert. En person som avfyrer et vådeskudd, kan således være strafferettslig ansvarlig for handlingen.

Vådeskudd kan være dødsårsak. Dette kan f.eks. forekomme under jakt, skytesport eller bruk av politi og forsvar.

## Forsvaret
I desember 2023 opplyste Forsvaret at i perioden fra 2010 og 2023 har Forsvaret hatt 20 vådeskudd med personskader. Vådeskudd med personskade varsles til sivilt politi, Statens havarikommisjon og Arbeidstilsynet.

## Se også
* Sikkerhetsregler for skytevåpen

## Referanser


## Eksterne lenker
*  Vådeskudd hos Lovdata
*
Kirkenes Verdensråd

**Kirkenes Verdensråd** (KV) (eng.: *World Council of Churches*) er en internasjonal økumenisk organisasjon som ble opprettet i 1948. Over 340 kirkesamfunn er medlem i KV, med omkring 550 millioner kristne i mer enn 120 land. Hovedkvarteret ligger i Genève, Sveits.

Nesten alle østlig-ortodokse kirker, en rekke protestantiske kirker (Den anglikanske kirke, en del baptister, mange lutherske, reformerte og metodistkirker) og et bredt utvalg andre uavhengige kirker er medlem av KV.

Verdens største kirkesamfunn, Den katolske kirke, er imidlertid ikke medlem. De siste tiårene har Den katolske kirke imidlertid hatt et nært samarbeid med KV, og sender observatører til alle større KV-konferanser. Og Det pavelige råd for fremme av kristen enhet, under Den romerske kurie, utvelger 12 fullverdige medlemmer til KVs *Faith and Order Commission*. I desember 2010 hadde generalsekretær Olav Fykse Tveit samtaler med pave Benedikt XVI i Vatikanet.

KV har to norske medlemmer: Den norske kirke og Norges Kristne Råd.

## Historie
Grunnsteinen til verdensrådet ble egentlig lagt i 1910 ved Verdensmisjonskonferansen i Edinburgh, da misjonsledere under inntrykk av de nasjonale, politiske og økonomiske forholdene i verden, våget å tenke radikalt når det gjaldt å bygge opp et samarbeide mellom kirkesamfunn som kunne fremme den kristne tro. Mange kirkesamfunn ble inspirert av tanken om at kristne skulle sammen utføre kallet om å være en misjonerende religionsenhet. 
   
Kirkenes Verdensråd ble offisielt opprettet i Amsterdam den 23. august 1948. 147 kirkesamfunn innledet dermed et verdensomspennende samarbeid med det mål å kunne fremme sin enighet om kristendommens grunnvoller.

## Generalsekretærer

## Eksterne lenker
*
Aschiza

* Lonchopteroidea  
* Platypezoidea
* Syrphoidea

**Aschiza** er en gruppering av fluer som omfatter de antatt mest primitive av gruppen Høyere fluer. Gruppen inneholder to artsrike familier, blomsterfluer og pukkelfluer, og en del mindre artsrike grupper. Det er usikkert om Aschiza utgjør en naturlig gruppering (monofyletisk gruppe). Denne gruppen er svært mangfoldig i utseende og levevis og finnes i de fleste miljøer på land. En del blomsterfluer er nyttedyr som spiser bladlus, mens noen andre medlemmer av gruppen blir regnet som skadedyr. Aschiza består av to artsrike overfamilier, Platypezoidea (som inkluderer pukkelfluene) og Syrphoidea (som inkluderer blomsterfluene), dessuten overfamilien Lonchopteroidea som bare inneholder den lille familien spissvingefluer.

## Eksterne lenker
* 
*
Stein Johnson

**Stein Jean Johnson** (født 20. oktober 1921 i Bergen, død 28. april 2012) var en norsk idrettstrener og friidrettsutøver.

## Biografi
Johnson vokste opp i Bergen, og var blant annet med i buekorps. Her deltok han i en kappgangkonkurranse mellom buekorpsene i Bergen 1932 hvor han vant den første pokalen.

Han var OL-deltager i diskos i 1948, der han fikk åttendeplass, og i 1952 der han ikke ble kvalifisert for finalen. Han fikk femteplass under EM i friidrett 1946, og fjerdeplass under EM i friidrett 1950. Personlig rekord er 50,33 m, kastet i 1952.

Ved vitenskapelig anlagt, nøyaktig trening brakte han i 1963 norske skøyteløpere opp i en tidligere ukjent yteevne, noe som resulterte i rekorder og resultater, omtalt som «den norske skøyterevolusjonen». For eksempel vant de norske løperne Nils Aaness, Knut Johannesen, Per Ivar Moe, og Magne Thomassen firedobbelt i EM i 1963.

Johnson var trener for den norske kajakkfireren med Egil Søby, Steinar Amundsen, Tore Berger og Jan Johansen som vant gull i padling under OL 1968 i Mexico by. De ble også europamestre i 1969, verdensmestre i 1970 og fikk bronsemedalje under OL 1972 i München.

Johnson var trener for syklisten Knut Knudsen som vant gull i 4000 meter forfølgelsesritt i OL 1972 og i VM 1973. Johnson var også rådgiver for Dag Otto Lauritzen.

Johnson var også trener for Eirik Kvalfoss i skiskyting da han opplevde motgang på midten av 1980-tallet. Kvalfoss kom tilbake og ble verdensmester på 20&nbsp;km i 1989.

Johnson døde på dagen 50 år etter den første samlinga han hadde med skøytelandslaget, den 28. april 1962 på Helsfyr Hotell i Oslo, en hendelse som er betegnet som "starten på skøyterevolusjonen i Norge".

## Utmerkelser
Johnson mottok Kongens fortjenstmedalje i gull og Egebergs ærespris
, begge i 2005, og han mottok Idrettsgallaens hederspris i 2006.

## Familie
Johnson var nevø av den svenske OL-deltageren Sonja Johnsson som deltok i svømming under Sommer-OL 1912 i Stockholm.

## Litteratur
* Finn Stoveland (2005): «Mannen bak medaljene» 
* Stein Johnson (1965): «Veien til topps». (sammen med Knut Bjørnsen)

## Referanser


## Eksterne lenker
* 
*  Tale av Per Ivar Moe ved tildelingen av Kongens fortjenstmedalje.
Katrin Sass

**Katrin Sass** (født 23. oktober 1956 i Schwerin) er en tysk teater-, film- og fjernsynsskuespiller.

Hun debuterte 21 år gammel i 1979 med hovedrollen i filmen *Bis dass der Tod euch scheidet*. På 1980-tallet begynte hennes store karrière, og for sin rolle i filmen *Bürgschaft für ein Jahr*, spilt inn i hennes studietid, fikk hun Sølvbjørnen på filmfestivalen i Berlin i 1982. Hun spilte så i flere DEFA-filmer. Hennes teaterkarrière begynte på Kleist-Theater i Frankfurt an der Oder, og hun ble så engasjert ved Schauspielhaus i Leipzig frem til 1990.

Etter murens fall ble det stille omkring Katrin Sass. Etter alkoholproblemer og personlige kriser gjorde hun comeback med filmene *[[Heidi M.]]* og *[[Good bye, Lenin!]]*. I august 2006 spilte hun rollen «Celia Peachum» i en oppsetning av Bertolt Brechts *[[Tolvskillingsoperaen]] av [[Klaus Maria Brandauer]] på Berlins [[Metropol-Theater (Berlin)|Metropol-Theater]].

Katrin Sass er gift med regissøren [[Siegfried Kühn]] og bor i [[Mecklenburg]] og [[Berlin]].

== Filmer (kino) ==
* *Bis das der Tod euch scheidet* (1979)
* *Die Verlobte* med [[Jutta Wachowiak]] (1980)
* *Bürgschaft für ein Jahr* (1981)
* *Das Haus am Fluß* (1984)
* *Meine Frau Inge und meine Frau Schmidt* (1985)
* *Der Traum vom Elch*, regi: [[Siegfried Kühn]] (1986)
* *Fallada – letztes Kapitel* (1987)
* *Heute sterben immer nur die anderen*, regi: [[Siegfried Kühn]] (1989)
* *Härtetest* (1997)
* *Heidi M.* (2001)
* *Babij Jar* (2002)
* *Good bye, Lenin!* ([[2003]])  (med [[Daniel Brühl]], [[Maria Simon]], [[Florian Lukas]], [[Chulpan Khamatova]], [[Michael Gwisdek]] og [[Alexander Beyer]])
* *Warchild* (2005)

== Filmer (fjernsyn) ==
* *Stunde der Füchse* (1993)
* *Totes Gleis* (1994)
* *Im Netz* (1995)
* *Die Gazelle* (1996)
* *Der Sohn der Kommissarin* (1997)
* *Das vergessene Leben* (1997)
* *Todesangst* (1998)
* *Ein Mann stürzt ab* (1998)
* *Ein tödliches Wochenende* (1998)
* *Sperling und der brennende Arm* (1998)
* *Blüten aus Werder* (1999)
* *Klemperer – Ein Leben in Deutschland* (1999)
* *Verhängnisvolles Glück* (2000)
* *Schimanski: Tödliche Liebe* (2000)
* *Die Polizistin* (2000)
* *Tatort: Rückspiel* (2002)
* *Tatort: Bienzle und der Taximord* (2003)
* *Intimzone Schwiegereltern* (2004)
* *Tatort: Feuertaufe* (2004)
* *Mutterseelenallein* (2004)
* *Bella Block – Freiheit der Wölfe* (2004)
* *Bloch: Ein krankes Herz* (2005)

== Publikasjoner ==
* *Das Glück wird niemals alt''. Ullstein-Verlag: München 2003. ISBN 3-550-07580-4

## Referanser


## Eksterne lenker
* 
*
Bonner County

**Bonner County** er et fylke i den amerikanske delstaten Idaho. Det ligger nord i staten og det grenser mot Boundary County i nord, Shoshone County i sørøst og mot Kootenai County i sør. Det grenser også mot delstatene Montana i øst og Washington i vest. 

Bonner Countys totale areal er 4&nbsp;972 km² hvorav 471 km² er vann. I 2005 hadde fylket 40&nbsp;908 innbyggere og administrasjonssenteret ligger i byen Sandpoint som også er fylkets største by. Fylket ble grunnlagt i 1907 og har fått sitt navn etter ferjeoperatør Edwin L. Bonner.

## Byer
*Clark Fork
*Dover
*East Hope
*Hope
*Kootenai
*Oldtown
*Ponderay
*Priest River
*Sandpoint

## Elver og innsjøer
*Pend Oreille River
*Lake Pend Oreille
*Priest Lake
*Albeni Falls Dam

## Eksterne lenker
*
Benewah County

**Benewah County** er et fylke i den amerikanske delstaten Idaho. Det ligger nord i staten og det grenser mot Kootenai County i nord, Shoshone County i øst og mot Latah County i sør. Det grenser også mot delstaten Washington i vest. 

Benewah Countys totale areal er  km² hvorav 20 km² er vann. Ved folketellingen i 2010 hadde fylket  innbyggere og administrasjonssenteret ligger i byen St. Maries som også er fylkets største by. 

## Historie
Fylket ble grunnlagt 23. januar 1915 og har fått sitt navn etter indianerstammen Couer d'Alenes høvding.

## Befolkningsutvikling

## Referanser


## Eksterne lenker
*
Latah County

**Latah County** er et fylke i den amerikanske delstaten Idaho. Det ligger i de nordlige delene av staten og det grenser mot Benewah County i nord, Shoshone County, Idaho i nordøst, Clearwater County i øst og mot Nez Perce County i sør. Det grenser også mot delstaten Washington i vest. 

Latah Countys totale areal er 2&nbsp;789 km² hvorav 1 km² er vann. I 2005 hadde fylket 34&nbsp;714 innbyggere og administrasjonssenteret ligger i byen Moscow som også er fylkets største by. Fylket ble grunnlagt i 1886 og har fått sitt navn etter Latah Creek.

## Byer
*Bovill
*Deary
*Genesee
*Juliaetta
*Kendrick
*Moscow
*Onaway
*Potlatch
*Troy
## Eksterne lenker
*
Nez Perce County

**Nez Perce County** er et fylke i den amerikanske delstaten Idaho. Det ligger nord i staten og det grenser mot Latah County i nord, Clearwater County i nordøst, Lewis County i øst og mot Idaho County i sørøst. Det grenser også mot delstatene Washington i vest og Oregon i sørvest. 

Nez Perce Countys totale areal er 2&nbsp;218 km² hvorav 19 km² er vann. I 2005 hadde fylket 37&nbsp;931 innbyggere og administrasjonssenteret ligger i byen Lewiston som også er fylkets største by. Fylket ble grunnlagt i 1864 og har fått sitt navn etter indianerstammen Nez Percé. To elver renner gjennom fylket; Clearwater River og Snake River. 

## Eksterne lenker
*
William Riley Burnett

**William Riley Burnett** (født 25. november 1899, død 25. april 1982), var en amerikansk forfatter og manusforfatter for film. Som forfatternavn brukte han oftest **W. R. Burnett** eller **William R. Burnett**.

## Biografi
Burnett var utdannet ved Miami Military Institute og Ohio State University. Han arbeidet i Ohios delstatsadministrasjon som statistiker inntil han 28 år gammel flyttet til Chicago og tok ansettelse som natt-portier på et hotell i et mindre bra strøk. Han hadde da skrevet omkring hundre noveller og fem naturalstiske romaner, alle upubliserte. I sine nye omgivelser fant han inspirasjon til gangster-romanen *Little Caesar* (1929), som ble en øyeblikkelig bestselger. Han ble invitert av First National Pictures (senere Warner Brothers) til å skrive et filmmanus basert på romanen. Filmen *[[Lille Cæsar]]* (1931) er blitt stående som en fimklassiker. Den markerte også begynnelsen på Burnetts lange karriere som en av filmhistoriens mest innflytelsesrike manusforfattere.

Burnett skal i sin levetid ha skrevet 36 romaner, 60 film- og tv-manus, 100 sanger, 20 skuespill, et stort antall noveller og flere hørespill. Blant hans mest kjente filmer er *Lille Cæsar* (1931), *[[Scarface (1932)|Scarface]]* (1932), *[[High Sierra]]* (1941), *[[Til siste mann]]* (1942), *[[Asfaltjungelen]]* (1950) og *[[Den store flukten]]* (1963). Han ble nominert til Oscar for beste originalmanus for *Til siste mann*.

## Bibliografi

 
* *Little Caesar* (1929) 
* *The Silver Eagle* (1931) 
* *The Giant Swing* (1932) 
* *Iron Man* (1932) 
* *"Saint" Johnson* (1932) 
* *Dark Hazard* (1933) 
* *Goodbye to the Past: Scenes from the Life of William Meadows* (1934) 
* *The Goodhues of Sinking Creek* (1934)
* *King Cole* (1936) 
* *The Dark Command: A Kansas Iliad* (1938) 
* *High Sierra* (1940) 
* *The Quick Brown Fox* (1942) 
* *Nobody Lives Forever* (1943) 
* *Tomorrow's Another Day* (1945) 
* *Romelle* (1946) 
* *The Asphalt Jungle* (1949) 
* *Stretch Dawson* (1950) 
* *Little Men, Big World* (1951) 
* *Vanity Row* (1952) 

* *Adobe Walls: A Novel of the Last Apache Rising* (1953) 
* *Big Stan* (1953) (som John Monahan) 
* *Captain Lightfoot* (1954) 
* *It's Always Four O'Clock* (1956) (som James Updyke) 
* *Pale Moon* (1956) 
* *Underdog* (1957) 
* *Bitter Ground Knopf,* (1958) 
* *Mi Amigo: A Novel of the Southwest* (1959) 
* *Conant* (1961) 
* *Round the Clock at Volari's* (1961) 
* *The Goldseekers* (1962) 
* *The Widow Barony* (1962) 
* *The Abilene Samson* (1963) 
* *Sergeants* (1963) 
* *The Roar of the Crowd: Conversations With an Ex-Big-Leaguer* (1964) 
* *The Winning of Mickey Free* (1965) 
* *The Cool Man* (1968) 
* *Goodbye, Chicago: 1928, End of an Era* (1981)

### Oversettelser til norsk

## Priser og nominasjoner
* 1930: Vunnet: O. Henry Award, «Dressing-Up».
* 1943: Nominert: Oscar for beste originalmanus, *[[Til siste mann]]*.
* 1964: Nominert: Writers Guild of America: Beste manus til et amerikansk drama, *[[Den store flukten]]*.
* 1980: Vunnet: Mystery Writers of America's Grand Master Award.
* 1980: Vunnet: Svenska Deckarakademins Grand Master-diplom. 

## Referanser


## Eksterne lenker
*
Kvinneuniversitetet

**Kvinneuniversitetetene** er tre ulike stiftelser i Norge. I dag brukes navnet bare av den ene, mens de to andre bruker andre navn i sin utadrettede virksomhet. Stiftelsene har tillatelse (dispensasjon) fra Kunnskapsdepartementet til å bruke betegnelsen universitet i navnet, en betegnelse som ble beskyttet i 2005, ettersom kvinneuniversitet er en innarbeidet betegnelse på denne typen institusjon.

*Stiftelsen Kvinneuniversitetet ble opprettet i 1983. Virksomheten foregikk i Løten til 2006 og flyttet da til Hamar, og siden 2008 drives den utadrettede virksomheten under navnet Likestillingssenteret.
*Stiftelsen Kvinneuniversitetet Nord er en stiftelse som ble etablert i 1991, og som holder til i Steigen. Virksomheten drives nå utad under navnet *[[Stiftelsen Kvinneuniversitetet Nord|KUN]]*.
*Stiftelsen Kvinneuniversitetet i Norden er en stiftelse grunnlagt av Berit Ås, Henning Jakhelln og flere i 2011 og knyttet til Høgskolen i Nesna, for å drive forskning og formidling i en feministisk tradisjon.

*Se også: Kinas kvinneuniversitet

## Referanser
Carla Gugino

**Carla Gugino** (født 29. august 1971) er en amerikansk skuespiller, kjent for rollen som «Ingrid Cortez» i *[[Spy Kids]]*-filmene, samt hovedrollen i TV-serien *[[Karen Sisco]]*.

Cugino ble født i Sarasota i Florida av en italiensk-irsk far, og en mor av britisk opprinnelse. Moren flyttet familien til Paradise i California da Cugino var fire år gammel. Selv om hun flyttet en del rundt i California som barn, fikk hun veldig gode karakterer på skolen. I en alder av 15 ble hun oppdaget av et modellbyrå i San Diego, og flyttet til New York. Cugino likte ikke modellyrket noe særlig, så hun flyttet tilbake til California samme sommer, og begynte etterhvert å studere skuespill.

Cugino har opptrådt i flere filmer, inkludert *[[Snake Eyes]]* (1998), *[[Judas Kiss]]* (1998), de tre filmene om *Spy Kids*, *[[Son in Law]]*, og sist en lesbisk tilsynsfører i filmen *[[Sin City (film)|Sin City]]*. Hun har også opptrådt i flere TV-serier, som *[[ALF (TV-serie)|ALF]]*, *Doogie Howser, M.D.*, *[[Saved by the Bell]]*, *Who's the Boss?* og *The Wonder Years*, samt at hun opptrådte i Bon Jovis musikkvideo til sangen «Always» i 1994.

Gugino hadde i tillegg rollen som «Ashley Schaeffer» i TV-serien *[[Spin City]]*. 

## Filmografi

## Referanser


## Eksterne lenker
* Carla Gugino Online
*
Lewis County (Idaho)

**Lewis County** er et fylke i den amerikanske delstaten Idaho. Det ligger nord i staten og det grenser mot Nez Perce County, i nord og vest, Idaho County i sør og øst og mot Clearwater County i nordøst. 

Lewis Countys totale areal er 1&nbsp;243 km² hvorav 2 km² er vann. I 2005 hadde fylket 3&nbsp;750 innbyggere og administrasjonssenteret ligger i byen Nezperce. Fylket ble grunnlagt i 1911 og har fått sitt navn etter utforskeren Meriwether Lewis 

## Eksterne lenker
*
Clearwater County

**Clearwater County** er navnet på to fylker i USA:

*Clearwater County (Idaho) 
*Clearwater County (Minnesota)
Custer County

**Custer County** er navnet på seks fylker i USA:

*Custer County (Colorado) 
*Custer County (Idaho) 
*Custer County (Montana) 
*Custer County (Nebraska) 
*Custer County (Oklahoma) 
*Custer County (Sør-Dakota)
Kootenai County

**Kootenai County** er et fylke i den amerikanske delstaten Idaho. Det ligger nord i staten og det grenser mot Bonner County i nord, Shoshone County i øst og mot Benewah County i sør. Det grenser også mot delstaten Washington i vest. 

Kootenai Countys totale areal er 3&nbsp;408 km² hvorav 183 km² er vann. I 2005 hadde fylket 127&nbsp;668 innbyggere og administrasjonssenteret ligger i byen Coeur d'Alene som også er fylkets største by. Fylket ble grunnlagt i 1864 og har fått sitt navn etter indianerstammen Kootenai.

## Byer
*Athol
*Coeur d'Alene
*Dalton Gardens
*Fernan Lake Village
*Harrison
*Hauser
*Hayden
*Hayden Lake
*Huetter
*Post Falls
*Rathdrum
*Spirit Lake
*State Line
*Worley

## Eksterne lenker
*
Marilyn Mazur

**Marilyn Mazur** (1955–2025) var en amerikansk-dansk jazzmusiker (perkusjon og piano), siden 1961 bosatt i Danmark.

## Karriere som artist
Etter en kort karriere som profesjonell danser, trakterte hun piano, senere perkusjon i sitt eget band Zirenes (1973). Hun ble med i Alex Riels Six Winds, etablerte kvinne- og teatergruppen Primi Band, studerte ved Det Kongelige Danske Musikkonservatorium (1982) og var i kvartett med Uffe Markussen (1984–) samt en rekke andre danske jazzmusikere.

Med Palle Mikkelborg og Miles Davis spilte hun inn *Aura* (1985), medvirket i Miles Davis Band (1986–1989), Gil Evans orchestra (1986), og turnerte med Wayne Shorter (1987). En rekke utgivelser med Jan Garbarek Group fulgte så (1991–). I gruppen Pulse Unit utga hun bl.a. *Circular Chant* (1994).
I den senere tid har hun ledet gruppene Future Song (MaiJazz 2005), som bl.a. har hatt besetningen Hans Ulrik saksofon, Elvira Plenar piano, Klavs Hovman bass, Aina Kemanis vokal, Eivind Aarset gitar, Audun Kleive trommer.

Kvinne-ensemblet «Percussion Paradise» har bl.a. opptrådt ved Festspillene i Nord-Norge 2002. Med The Brazz Brothers har de utviklet «Det store slaget» til Spelet om Heilag Olav 2006. Ensemblet bestod da foruten Mazur, av Benita Haastrup, Lisbeth Diers, Birgitt Løkke og Josefine Cronholm.
Ved Moldejazz 2008 var hun residerende hovedartist.

Hun skrev filmmusikk til *Her i nærheden* (2000). Hennes liv er skildret i filmen *Queen of percussion* av Christian Braad Thomsen (2006).

## Priser
* Ben Webster-prisen (1983) av Ben Webster-klubben
* JASA-prisen 1986 av danske jazzjournalister
* Jazzpar Prize 2001
* Editon Wilhelm Hansens komponistpris 2004
* danske Django d'Or (*Legend*) 2006 
* Grenseløs kommunikasjon 2007 av Telenor
* Tidsskriftet Down Beat har ved seks anledninger plassert henne på topp.

## Diskografi
**Marilyn Mazur**
* *Celestial Circle* (ECM, 2011)

;Marilyn Mazur & Uffe Markussen 
* *Quartet* (1984)

;Marilyn Mazur & Jan Garbarek
* *[[Elixir]]* (ECM, 2008)

;Marilyn Mazur's Future Song
* *Future Song* (veraBra, 1990)
* *Small Labyrinths* (ECM, 1994)
* *All the Birds* (Stunt, 2002)
* *Daylight Stories* (Stunt, 2004)

;Ocean Fables
* *Havblik* (veraBra, 1991)

**Marilyn Mazur & Pulse Unit**
* *Circular Chant* (Storyville, 1995)

;Marilyn Mazur Group
* *Tangled Temptations & The Magic Box* (Stunt, 2010)

;Med Palle Mikkelborg & Miles Davis
* *[[Aura]]* (1985)

;Med Lindsay Cooper
* *[[Oh Moscow]]* (Victoriaville, 1989)

;Med Jan Garbarek Group
* *[[Twelve Moons]]* (ECM, 1992)

;Med Jon Balke & the Magnetic North Orchestra
* *Further* (ECM, 1993)

;Med Jan Garbarek
* *[[Visible World]]* (ECM, 1995)
* *[[Rites (album)|Rites]]* (ECM, 1998)

;Med Harry Beckett & Chris McGregor
* *Grandmothers Teachings* (ITM, 1995)

;Med Eberhard Weber
* *Stages Of A Long Journey* (ECM 2005)

;I band «lineups»
* Miles Davis Band (1986–1989)
* Gil Evans Orchestra (1986)
* Wayne Shorter (1987)

## Referanser


## Eksterne lenker
* 
* 
* 
* 
* Marilyn Mazur on Europe Jazz Network
* Marilyn Mazur on JAZZPAR Artists 
* Future Song's official website 
* Marilyn Mazur on ECM
Wolfgang Becker

**Wolfgang Becker** (1954–2024) var en tysk filmregissør. Hans største suksess fikk han i 2003 med tragikomedien *Good Bye, Lenin!*

## Liv og virke
Han studerte germanistikk og amerikanistikk før han begynte på film- og fjernsynsakademiet i Berlin. Hans eksamensarbeid var filmen *Schmetterlinge*, som fikk flere priser, blant annet som beste studentfilm (Student Film Award) og den gyldne leopard ved filmfestivalen i Locarno. Den fikk også den saarlandske statsministerens pris ved Max Ophüls-festivalen i Saarbrücken.

Becker laget senere fjernsynsserien *Blutwurstwalzer* og dramaet *Kinderspiele*. Sammen med regissørene Tom Tykwer og Dani Levy, foruten Stefan Arndt, grunnla han i 1994 produksjonsfirmaet X Filme. Hans første film på X Filme var *[[Das Leben ist eine Baustelle]]* fra 1997. 

Hans internasjonale gjennombrudd kom med filmen *[[Good bye, Lenin!]]* fra 2003.

I oktober 2024 regisserte Becker filmen *Der Held vom Bahnhof Friedrichstrasse* om den tysk-tyske historie.

Han døde i en alder av 70 år i Berlin etter en tid med alvorlig sykdom.

## Filmografi
* *Schmetterlinge* (1987)
* *Blutwurstwalzer* (1991)
* *[[Kinderspiele (Film)|Kinderspiele]]* (1992)
* *Das Leben ist eine Baustelle* (1997)
* *[[Good bye, Lenin!]]* (2003)
* * Ballero* (2005) (kortfilm i forbindelse med fotball-VM 2006)

## Referanser


## Eksterne lenker
*
Arnaud Amaury

**Arnaud Amaury** eller **Arnaud Amalric** (født muligens i Narbonne, død 29. september 1225 i abbediet Sainte-Marie de Fontfroide i Frankrike) var abbed av Poblet, abbé av Grand Selve, og så abbed av Cîteaux (1200–1212) og erkebiskop av Narbonne (1212–1225). 

## Albigenserkrigen
Som pavelig legat  var han bemyndiget med den åndelige kamp mot katarismens heresi under albigenserkorstoget. Dette var en kamp som han utkjempet i nært samarbeid med den militære makt,  anført av Simon de Montfort. 

:*«Il fut une abbaye de l’ordre de Cîteaux*
:*près de [[Lerida|Leira]], et appelée Poblet,*
:*et un bien brave homme en fut l’abbé.*
:*Puis Dieu en fit le chef de tout Cîteaux,*
:*Et ce saint homme, avec d’autres, partit*
:*En terre d’hérétiques, et bien les instruisit».*
::(Guillaume de Tudèle, *La chanson de la Croisade*)

Han kan ha spilt en fremskutt rolle under plyndringen av Béziers og massakrene av byens borgere den 22. juli 1209. Legenden forteller at da byen ble inntatt ble han spurt om hvordan man skulle skjelne mellom katolikker og katarer, og at han da svarte *Caedite eos! Novit enim Dominus qui sunt eius!* («Drep dem, for Gud kjenner de sine»).

Imidlertid finner man ikke disse ord i noen samtidig historisk kilde. De forekommer for første gang i *Dialogus miraculorum* («Mirakelkdialogen»), et verk skrevet seksti år senere av den tyske cisterciensermunk Caesarius av Heisterbach.

Arnaud skriver selv i et brev til paven i august 1209:
:Mens forhandlinger med baronene om løslatelsen av de i byen som gle betraktet som katolikker fortsatt pågikk, angrep tjenere og andre personer av lav rang byen uten å vente på ordre fra sine ledere. Til vår overraskelse, med ropene *til våpen, til våpen!*, hadde de i løpet av to eller tre timer tatt seg forbi diker og murer og Béziers var inntatt. Våre menn skånet ingen, uansett rang, kjønn eller alder, og drepte nesten 20&nbsp;000 mennesker. Etter dette store slaktet ble hele byen plyndret og nedbrent....

## Referanser


## Litteratur
### Sekundærlitteratur
* 
* 
* 
* 

### Primærkilder
*
Jamie Gold

**Jamie M. Gold** (født 25. august 1969) er en TV-produsent og agent. Han er mest kjent for sin seier i WSOP 2006, der han vant 12 millioner dollar. Etter seieren ble han saksøkt av Bruce Crispin Leyser som mente han hadde en avtale med Gold om å dele premiepotten. Leyser og Gold jobbet for samme firma som hadde en avtale med arrangørene av WSOP for å få kjendiser til å spille i turneringen. Til gjengjeld fikk de en plass i WSOP, som Gold fikk mot en avtale at de skulle dele en eventuell premiepott. Etter en viss tid ble det annonsert at søksmålet frafalt og at partene hadde blitt enige. Det er ikke kjent hvor mye av premiepotten Leyser fikk.

## Referanser


## Eksterne lenker
*
Messeklær

**Messeklær** er spesielle klær som brukes i forbindelse med messe i kirken. 

## Luthersk
I den norske kirke har det vært vanlig at bare presten har slike spesielle klær, men i den senere tid har også andre medvirkende fått ulike typer messeklær. 
*Presten: Grå/blå/svart rundsnippskjorte, alba, stola og messehagel
*Diakon/kateket: Mørkegrønn rundsnippskjorte, alba (modell diakon/kateket) og tverrgående stola fra høyre skulder til venstre underdel.
*Organist: Enkel hvit kappe
*Klokker: Enkel hvit kappe

I Danmark brukes fortsatt sort prestekjole (samarie) og pipekrage, men i Norge er den normalt ikke lenger i bruk. Prester som brukte sort prestekjole og pipekrage før innføringen av nye liturgiske klær i 1981, kan benytte denne draktkombinasjonen alene ved messe på langfredag og begravelser, eller med hvit messeskjorte over samarien forøvrig.

## Katolsk
I den katolske kirken har man satt opp følgende regler for messeklær:

*Presten: alba, stola og messehagel, eventuelt også korkåpe og biretta.
*Diakonen: alba, stola og dalmatika. Den siste kan utelates.
*De øvrige assisterende: albaer eller andre godkjente klær. Alle som bærer alba, skal også ha på seg belte og amikt, med mindre dette er ordnet på annet vis.

## Se også
*Liturgiske klær
*Prestedrakter

## Litteratur
* Helen Engelstad (1941) ''Messeklær og alterskrud.'' ''Middelalderske paramenter i Norge'' Cammermeyers, Oslo. 164 sider

## Eksterne lenker
* Om messeklær på katolsk.no
* Retningslinjer for bruk av liturgiske klær, Den norske kirke
Idaho County

**Idaho County** er et fylke i den amerikanske delstaten Idaho. Det ligger nord i staten og det grenser mot Clearwater County i nord, Lemhi County i sørøst, Valley County i sør, Adams County i sørvest, Nez Perce County i nordvest og mot Lewis County i nordvest. Det har også grense mot delstatene Montana i øst og Oregon i vest.

Idaho Countys totale areal er 22&nbsp;021 km² hvorav 46 km² er vann. I 2005 hadde fylket 15&nbsp;697 innbyggere og administrasjonssenteret ligger i byen Grangeville som også er fylkets største by. Fylket ble grunnlagt i 1864 og er det største i delstaten, det har fått sitt navn etter et dampskip som trafikkerte elven Columbia River rundt 1860. 

## Eksterne lenker
*
Clearwater County (Idaho)

**Clearwater County** er et fylke i den amerikanske delstaten Idaho. Det ligger nord i staten og det grenser mot Shoshone County i nord, Latah County og Nez Perce County i vest, Lewis County i sørvest og mot Idaho County i sør. Det har også grense mot delstaten Montana i øst.

Clearwater Countys totale areal er 6&nbsp;444 km² hvorav 69 km² er vann. I 2005 hadde fylket 8&nbsp;373 innbyggere og administrasjonssenteret ligger i byen Orofino som også er fylkets største by. Fylket ble grunnlagt i 1911 og har fått sitt navn etter elven Clearwater River. 

## Eksterne lenker
*
Adams County (Idaho)

**Adams County** er et fylke i den amerikanske delstaten Idaho. Det ligger vest i staten og det grenser mot Idaho County i nord, Valley County i øst, Gem County i sørøst og Washington County i sør. Det har også grense mot delstaten Oregon i vest.

Adams Countys totale areal er 3&nbsp;548 km² hvorav 14 km² er vann. I 2005 hadde fylket 3&nbsp;591 innbyggere og administrasjonssenteret ligger i byen Council som også er fylkets største by. Fylket ble grunnlagt i 1911 og har fått sitt navn etter USAs andre president, John Adams. 
## Eksterne lenker
*
Friedbert Pflüger

**Friedbert Pflüger** (født 1955) er en tysk politiker (CDU). Fra 1990 har han vært medlem av Forbundsdagen, fra 2002 til 2005 som utenrikspolitisk talsmann for CDU/CSU-fraksjonen, og fra 2005 har han vært statssekretær i det føderale forsvarsministeriet. Han er medlem av CDUs føderale styre (Bundesvorstand) og ble i 2006 valgt til CDUs borgermesterkandidat i Berlin ved valget 17. september.

Pflüger studerte statsvitenskap, statsrett og sosialøkonomi i Göttingen, Bonn og ved Harvard-universitetet i USA, og tok doktorgraden i 1982 med en avhandling om amerikansk utenrikspolitikk og menneskerettigheter. Han ble i 1984 gift med Margarita Mathiopoulos. De ble skilt i 2003. Han har siden bodd sammen med sin tidligere sekretær Sibylle Hällmayr (f. 1977), som han har to barn med.

## Referanser
Vargas (delstat)

**Vargas** er en av 23 delstater i Venezuela. Delstatens hovedstad er La Guaira. 
Vargas dekker et areal på 1&nbsp;497 km². Ved folketellingen i 2011 hadde delstaten  innbyggere. 

Delstaten er oppkalt etter Venezuelas første ikke-militære president, José María Vargas.

Vargas ligger nord i Venezuela, og grenser til Aragua i vest, Miranda i øst, Det karibiske hav i nord og hovedstadsdistriktet i sør.

På slutten av 1999 opplevde delstaten massive oversvømmelser, der flere tusener omkom, og nesten hele delstaten ble ødelagt. Lokalt omtales hendelsen som «La Tragedia» (spansk for *tragedien*).

## Referanser
High Stakes Poker

***High Stakes Poker*** er et amerikansk gameshow om poker som gikk på Game Show Network fra 2006 til 2011. Spillet var No Limit Texas Hold 'em ring-game. Flere kjente pokerspillere deltok.

## Referanser


## Eksterne lenker
*
Down Beat

***Down Beat*** (etablert 1935 i Chicago) er et amerikansk tidsskrift om jazz.
Det er bl.a kjent for sine årlige kåringer av årets artist i ulike kategorier etter instrument etter avstemning blant lesere (*Readers poll*) såvel som kritikere (*Critics poll*), samt egne kategorier for «Rising Star» (talent).

## Hall of Fame
Magasinet har sin egen «Hall of Fame» i Orlando, der man bl.a. finner et utvalg vinnere fra rangeringene.

## Referanser


## Eksterne lenker
*
Blaine County

**Blaine County** er navnet på fire fylker i USA:

*Blaine County (Idaho) 
*Blaine County (Montana) 
*Blaine County (Nebraska) 
*Blaine County (Oklahoma)
Butte County

**Butte County** er navnet på tre fylker i USA:

*Butte County (California)
*Butte County (Idaho)
*Butte County (Sør-Dakota)

*Box Butte County i Nebraska
Payette County

**Payette County** er et fylke i den amerikanske delstaten Idaho. Det ligger vest i staten og det grenser mot Washington County i nord, Gem County i øst og mot Canyon County i sør. Det har også grense mot delstaten Oregon i vest.

Payette Countys totale areal er  km² hvorav 7 km² er vann. Ved folketellingen i 2010 hadde fylket  innbyggere og administrasjonssenteret ligger i byen Payette som også er fylkets største by. 

## Historie
Fylket ble grunnlagt 28. februar 1917 og har fått sitt navn etter elven Payette River. 

## Referanser


## Eksterne lenker
* 
* Payette County from the Idaho Museum of Natural History
* State profile of Payette County
* University of Idaho Extension for Payette County
* Payette County USGenWeb
Canyon County

**Canyon County** er et fylke i den amerikanske delstaten Idaho. Det ligger i de sørvestlige delene av staten og det grenser mot Payette County i nord, Gem County i nordøst, Ada County i øst og mot Owyhee County i sør. Det har også grense mot delstaten Oregon i vest.

Canyon Countys totale areal er 1&nbsp;563 km² hvorav 36 km² er vann. I 2005 hadde fylket 164&nbsp;593 innbyggere og administrasjonssenteret ligger i byen Caldwell, største by i fylket er Nampa. Fylket ble grunnlagt i 1891 og har fått sitt navn enten fra canyonen til Boise River eller til Snake River.

## Eksterne lenker
*
Kleiner Wannsee

**Kleiner Wannsee** er en innsjø i bydelen Steglitz-Zehlendorf i Berlin, sørvest for Wannseebroen. 

Sjøen er 1,4 kilometer lang, 160 meter bred og fire meter dyp. Den er en del av Griebnitzkanalen, og forbinder Großer Wannsee med Pohlesee. Vannet flyter fra Teltowkanalen over Kleiner Wannsee og inn i Großer Wannsee.

I nordvest grenser Kleiner Wannsee til distriktet Wannsee, i sydøst til Berlin-Düppel.

Ved bredden ligger det tallrike båtklubber, graven til den prøyssiske dikteren Heinrich von Kleist og representative bygninger med store haver. Det meste er privat, og det er derfor ingen offentlig gangvei langs bredden.

## Referanser
Großer Wannsee

**Großer Wannsee** er en sjø i bydelen Steglitz-Zehlendorf i den vestlige delen av Berlin, og er forbundet med elven Havel. Syd for Großer Wannsee ligger Kleiner Wannsee, den første sjøen i Griebnitzkanalen.

Havel, Großer Wannsee, Griebnitzkanalen, Griebnitzsee og Glienicker Laake omslutter den øyformede ortsteil Wannsee, som ligger vest for Großer Wannsee.

I den nordøstlige delen av Großer Wannsee ligger øya Schwanenwerder. Øya Pfaueninsel ligger i Havel rett ved utløpet til Wannsee i nordvestlig retning, og kan nås med ferge.

Strandbad Wannsee er et fredet friluftsområde, som var et av de mest populære utfartssteder for Vest-Berlins befolkning før murens fall. Under den kalde krigen spilte Wannsee en spesielt stor rolle som rekreasjonsområde for den innemurede befolkningen i Vest-Berlin.

## Kilder
*
Owyhee County

**Owyhee County** er et fylke i den amerikanske delstaten Idaho. Det ligger i det sørvestlige hjørnet av staten og det grenser mot Canyon County, Ada County og Elmore County i nord og mot Twin Falls County i øst. Det har også grense mot delstatene Oregon i vest og Nevada i sør..

Owyhee Countys totale areal er  km² hvorav 48 km² er vann. I 2005 hadde fylket  innbyggere og administrasjonssenteret ligger i byen Murphy, største by i fylket er Homedale. Fylket ble grunnlagt i 1863 og har fått sitt navn etter pelsjegere fra Hawaii som utforsket området i 1819 og 1820, Owyhee er en forvrengning av ordet Hawaii. Fylket er i areal det nest største i Idaho.  

 
## Eksterne lenker
*
Troilltampen

**Troilltampen**, også **Tråilltampen** eller **Trolltampen**, var en vise- og amatørfestival som ble etablert i 1973 etter initiativ fra Jack Berntsen og første gang arrangert på Ulvsvågskaret i Hamarøy. Festivalen regnes som en av de eldste musikk- og kulturfestivalene i Nord-Norge. Formålet med arrangementet var at alle som ville skulle få opptre med sin musikk. 

Jack Berntsen har uttalt at «Troilltampen kom igang i begeistringsrusen etter seieren over ja-folket i folkeavstemminga om norsk telslutning tel EEC. Dessuten ha vi på følelsen at rundt om va det mange som sang, uten at de kunn kom sammen noen plass. Det vist sæ at det va behov for å sammel kreftan.»

Troilltampen ble siste gang arrangert i 2008 etter å ha slitt økonomisk blant annet på grunn av de høye utgiftene for vakthold fra politiet.

## Arrangementer
Troilltampen ble arrangert årlig i perioden mellom 1973 og 1987 med unntak av i 1980 da festivalen ble stoppet av Nordland vegkontor på grunn av trafikale forhold. Deretter ble festivalen arranger i perioden mellom 1996 og 2008 med unntak av årene 1998, 2000 og 2007.

## Referanser


## Kilder
*NRK Nordlands fylkesleksikon: Troilltampen. 
**[[Nordnorsk Magasin]]* fra 1983. «Troilltampen» av Lars Hansen Juvik.
Ada County

**Ada County** er et fylke i den amerikanske delstaten Idaho. Det ligger i den sørvestlige delen av staten og det grenser mot Boise County i nordøst, Elmore County i øst, Owyhee County i sør, Canyon County i vest og mot Gem County i nordvest.
__NOTOC__
Ada Countys totale areal er  km² hvorav 13,83 km² er vann. Ved folketellingen i 2010 hadde fylket  innbyggere, flest av alle Idahos fylker. Administrasjonssenteret ligger i byen Boise som også er fylkets og delstatens største by. 

## Historie
Fylket ble grunnlagt 22. desember 1864 og har fått sitt navn etter Ada Riggs som var det første barnet som ble født av nybyggere i området.

## Befolkningsutvikling

## Byer
*Boise
*Eagle
*Garden City
*Kuna
*Meridian
*Star

## Referanser


## Eksterne lenker
*
Nordnorsk Magasin

***Nordnorsk Magasin*** (etablert 1978 på Stonglandseidet i Tranøy) var et norsk magasin med formål om å formidle kultur i Nord-Norge og på Nordkalotten.   Det var også kjent som ***Nordkalottmagasinet***.  Initiativtaker og den første redaktøren var Hans Kristian Eriksen. Redaktør fra 2005 var Hilde Katrine Eriksen.

Papirutgivelsen av Nordnorsk Magasin opphørte ved årsskiftet 2018/2019, etter førti år. Magasinet var et uavhengig, allmennkulturelt blad, som kom ut fra 1978 til 2018. Det handlet om historie og samtid, natur, mennesker og kultur i nord, med spesiell vekt på litteratur.

## Referanser


## Eksterne lenker
*
Rupert Jee

**Rupert Jee** (født 1956) er en amerikansk butikkinnehaver og TV-kjendis som ble kjent gjennom sine mange gjesteopptredener i The Late Show.  Første gang han var med i Late Show var under et segment som gikk ut på å hilse på naboene som ble sendt i USA den 20. september 1993 (hans deli **Hello Deli** ligger 213 W 53rd St, rett rundt hjørnet for Ed Sullivan Theater i New York City, hvor *Late Show* spilles inn), og har siden vært en hyppig person å skue i showet. De fleste av showets konkurranser for vanlige mennesker foregår i butikken hans, og han er også nå og da selv med på morsomme ting, som for eksempel å ha headset og følge alle Lettermans ordre. Det lages også ofte selvironiske vitser og innslag om at han har problemer med rotter i butikken sin, men dette er i virkeligheten ikke tilfelle.

Sommeren 2006 ble en store reklameplakat som egentlig avbildet Rod Stewart kjøpt opp av Lettermans show, og forandret, slik at Rupert Jees hode ble plassert på Stewarts kropp. Videre var det oppfordringer til å besøke Hello Deli på plakaten.

Jee tjener nærmere $225&nbsp;000 årlig fra royalties i forbindelse med showet, i tillegg til inntektene fra butikken. Mange av smørbrødene man kan kjøpe hos ham, har navn inspirert fra showet eller andre kjendiser. Blant annet David Letterman selv, Paul Shaffer og Regis Philbin.

Jee har en bachelorgrad i økonomi fra City University of New York.

## Referanser


## Eksterne lenker
* Om Rupert Jee og Hello Deli
* Rupert Jee's biografi på ''Late Show''-websidene
* 
* Rupert Jee, Deli Man
Gem County

**Gem County** er et fylke i den amerikanske delstaten Idaho. Det ligger i den sørvestlige delen av staten og det grenser mot Adams County i nord, Valley County i nordøst, Boise County i øst, Ada County i sør, Canyon County i sørvest, Payette County i vest og mot Washington County i nordvest.
__NOTOC__
Gem Countys totale areal er  km² hvorav 8,21 km² er vann. Ved folketellingen i 2010 hadde fylket  innbyggere og administrasjonssenteret ligger i byen Emmett som også er fylkets største by. 

## Historie
Fylket ble grunnlagt 15. mars 1915 og har fått sitt navn etter statens kallenavn "Gem State".

## Befolkningsutvikling

## Referanser


## Eksterne lenker
* 
* History of Gem County 
* County profile on state website
* Black Canyon Diversion Dam
Ed Sullivan Theater

**Ed Sullivan Theater** er et historisk radio- og TV-studio i New York City. Salen, med sine 1&nbsp;200 seter i salen, hvorav 400 som brukes av TV-publikum, har vært i bruk som innspillingssted for CBS-program siden 1936. Det har adresse 1697 Broadway mellom West 53rd og West 54th Street på Manhattan.

Teaterbygningen er mest kjent som tilholdssted for det lengevarende *[[The Ed Sullivan Show]]*, men i nyere tid, og utenfor USA, har den vært mer kjent for å være innspillingsstedet for *[[The Late Show with David Letterman]]*, noe den har vært siden 1993.

## Referanser
Elmore County (Idaho)

**Elmore County** er et fylke i den amerikanske delstaten Idaho. Det ligger i den sørvestlige delen av staten og det grenser mot Boise County i nord, Ada County i vest, Owyhee County i sør, Twin Falls County i sørøst, Gooding County og Camas County i øst og mot Blaine County i nordøst.

Elmore Countys totale areal er 8&nbsp;030 km² hvorav 59 km² er vann. I 2005 hadde fylket 28&nbsp;634 innbyggere og administrasjonssenteret ligger i byen Mountain Home. Fylket ble grunnlagt i 1889 og har fått sitt navn etter "Ida Elmore mines"  som var områdets største produsent av gull og sølv på 1860-tallet.

Mountain Home Air Force Base ligger i fylket.
## Eksterne lenker
*
Kungliga Dramatiska Teatern

**Kungliga Dramatiska Teatern**, vanligvis bare **Dramaten**, er Sveriges nasjonalteater. Teateret ble grunnlagt i 1788 av kong Gustav III.

Teateret har ligget i jugendbygningen på Nybroplan i Stockholm siden 1908. Huset har fire scener. Huset ble tegnet av arkitekten Fredrik Lilljekvist.

## Sjefer

### Ved den gamle Kungliga Dramatiska Teatern (før 1888)
*Gustaf Mauritz Armfelt (1788–1792)
*Claes Rålamb (1792–1798)
*J. Hugo Hamilton (1798–1804)
*Abraham Niklas Clewberg-Edelcrantz (1804–1810)
*Anders Fredrik Skjöldebrand (1810–1812)
*Gustaf Löwenhielm (1812–1818)
*J.P. Törner (1818)
*Kronprins Oscar (1818)
*Gustaf Fredrik Åkerhielm (1818–1823)
*Gustaf Lagerbjelke (1823–1827)
*Karl Johan Puke (1827–1831)
*Bernhard von Beskow (1831–1832)
*Pehr Westerstrand (1832–1838)
*Karl David Forsberg (1838–1840, ekonomisk förvaltning) och Alexis Baeckman (1838–1844, scenisk förvaltning)
*Svante Gustaf Schyberg (1840–1844)
*Hugo Adolf Hamilton (1844–1848)
*Svante Gustaf Schyberg (1848–1852)
*Knut Bonde (1852–1856)
*Gunnar Olof Hyltén-Cavallius (1856–1860)
*Daniel Hwasser (1860)
*Eugène von Stedingk (1861–1866)
*Erik af Edholm (1866–1881)
*Henrik Westin (1881–1883)
*Anders Willman (1883–1888)

### Ved den skuespillerstyrte Dramaten 1888-1907
*Gustaf Fredriksson (1888–1898)
*Nils Personne (1898–1904)
*Gustaf Fredriksson (1904–1907)

### Ved nåværande Dramaten (etter 1908)
*1908–1910 Knut Michaelson
*1910–1922 Tor Hedberg
*1922–1928 Tore Svennberg
*1928–1934 Erik Wettergren
*1934–1938 Olof Molander
*1938–1948 Pauline Brunius
*1948–1951 Ragnar Josephson
*1951–1963 Karl Ragnar Gierow
*1963–1966 Ingmar Bergman
*1966–1975 Erland Josephson
*1975–1981 Jan-Olof Strandberg
*1981–1985 Lasse Pöysti
*1985–1985 Ingvar Kjellson (t.f.)
*1985–1997 Lars Löfgren
*1997–2002 Ingrid Dahlberg
*2002–2008 Staffan Valdemar Holm
*2009–2014 Marie-Louise Ekman
*2015–2019 Eirik Stubø
*2020–idag Mattias Andersson (teatersjef) • 2019–idag Maria Groop Russel (vd)

## Referanser


## Litteratur
*
*

## Eksterne lenker
*
Blaine County (Idaho)

**Blaine County** er et fylke i den amerikanske delstaten Idaho. Det ligger i de sentrale delene av staten og det grenser mot Butte County i nordøst, Bingham County i øst, Power County i sørøst, Cassia County og Lincoln County i sør, Minidoka County i sørvest, Camas County i vest og mot Elmore County og Custer County i nordvest.

Blaine Countys totale areal er 6&nbsp;892 km² hvorav 42 km² er vann. I 2005 hadde fylket 21&nbsp;166 innbyggere og administrasjonssenteret ligger i byen Hailey som også er fylkets største by. Fylket ble grunnlagt i 1895 og har fått sitt navn etter kongressmedlem og presidentkandidat James G. Blaine.

## Eksterne lenker
*
Rolf Jørgen Fuglesang

**Rolf Jørgen Fuglesang** (1909–1988) var en norsk jurist og politiker for Nasjonal Samling (NS). Han var kulturminister i Quislings NS-regjering fra 1942 til 1945 og ble dømt for landssvik etter krigens slutt.

## Liv og virke
### Bakgrunn
Fuglesang tok examen artium i 1928 og ble cand.jur. i 1933. Han meldte seg inn i Nasjonal Samling da partiet ble stiftet samme år.

### Nasjonal Samling
Fuglesang var generalsekretær i NS fra 1933, statsrådssekretær for de kommissariske statsrådene fra 25. september 1940, fungerende minister (statsrådssekretær) i Quislings andre regjering fra 1. februar 1942 til november 1942 og fungerende kulturminister fra november 1942 til frigjøringen. Fuglesang var også Kulturtingets president 1943&ndash;1945.

Fuglesang var helt fra begynnelsen en av Quislings mest lojale medarbeidere, og han spilte en viktig rolle både under etableringen av NS og oppbyggingen av det nasjonalsosialistiske maktapparatet under andre verdenskrig i Norge.

Fuglesang tilhørte den rene «norske» fløyen av NS under krigen og var meget kritisk til den pangermanske innflytelsen, særlig representert med Jonas Lie og Sverre Riisnæs. Han nøt derfor ingen høy anseelse hos rikskommissær Josef Terboven og resten av den tyske politiske ledelsen i Norge.

### Landssvikoppgjøret
Fuglesang unngikk så vidt dødsstraff under landsvikoppgjøret, da fire av Lagrettens syv medlemmer stemte mot dette. Retten fant at han ikke hadde noen bestemmende innflytelse over NS' landsforræderiske virksomhet, men bare var et redskap. Han ble dømt til livsvarig tvangsarbeid i 1946, og løslatt i 1956.

Etter soning arbeidet Fuglesang blant annet som murer i Oslo. Han opptrådte igjen offentlig første gang i 1983, i radioprogrammet Ukeslutt på NRK.


File:Statsakt in Berlin. (8620293322).jpg|Vidkun Quisling, leder for Nasjonal Samling (NS), som nyutnevnt ministerpresident på statsbesøk hos Hitler i februar 1942. Fra venstre Terboven, øverste tyske sjef i Norge under krigen, Quisling, Hans Lammers, sjef for Rikskanselliet, og Fuglesang, fungerende minister (statsrådssekretær) i Quislings regjering.
File:Vidkun Quisling og Oliver Møystad (hirdsjef og sjef for sikkerhetspolitiet) sammen med NS-ministre og tyske offiserer. (8616617568).jpg|Quisling og hirdsjef Oliver Møystad (sammen foran) med NS-ministre og tyske offiserer på Universitetsplassen i Oslo under en hirdoppmarsj 16. oktober 1943. Fuglesang sees i mørk hirduniform som den høyeste på annen rekke, mellom politiminister Jonas Lie og arbeidsminister Ragnar Skancke.


## Referanser


## Eksterne lenker
* 
* 
*
Kami

**Kami** (神) er gudsbegrepet i den japanske religionen shinto (神道). *Kami* kan være både guder og mytiske skapninger, hellige steder eller begreper.

Ordet *«kami»* er japansk, og betyr *gud* eller *ånd*.

## Se også
*Liste over kami
*Liste over legendariske skapninger i japansk mytologi

## Kilder
*
Valley County (Idaho)

**Valley County** er et fylke i den amerikanske delstaten Idaho. Det ligger i de sentrale delene av staten og det grenser mot Idaho County i nord, Adams County i vest, Custer County og Lemhi County i øst, Gem County i sørvest og mot Boise County i sør.

Valley Countys totale areal er  km² hvorav 144,63 km² er vann. Ved folketellingen i 2010 hadde fylket  innbyggere og administrasjonssenteret ligger i byen Cascade, mens McCall er den største byen i fylket. 

## Historie
Fylket ble grunnlagt 26. februar 1917 og har fått sitt navn etter Long Valley.

## Referanser


## Eksterne lenker
* 
* State of Idaho official site - Valley County